Document ID: 31993R0525

ΚΑΝΟΝΙΣΜΟΣ (ΕΟΚ) αριθ. 525/93 ΤΗΣ ΕΠΙΤΡΟΠΗΣ της 8ης Μαρτίου 1993 περί της αξίας των τελικών περιφερειακών ποσών αναφοράς για τους παραγωγούς σπόρων σόγιας, κραμβόσπορων, γογγυλόσπορων και ηλιανθόσπορων για την περίοδο εμπορίας 1992/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3766/91 του Συμβουλίου της 12ης Δεκεμβρίου 1991 που θεσπίζει σύστημα στήριξης για τους παραγωγούς σπόρων σόγιας, κραμβόσπορων, γογγυλόσπορων και ηλιανθόσπορων (1), και ιδίως τα άρθρα 3 και 8,
Εκτιμώντας:
ότι στο άρθρο 3 παράγραφος 4 του κανονισμού (ΕΟΚ) αριθ. 3766/91 ορίζεται ότι η Επιτροπή υπολογίζει το τελικό περιφερειακό ποσό αναφοράς αντικαθιστώντας την προβλεπόμενη τιμή αναφοράς με τη διαπιστωθείσα τιμή αναφοράς-
ότι στο άρθρο 6 του εν λόγω κανονισμού ορίζεται ότι η Επιτροπή λαμβάνει υπόψη, κατά τον υπολογισμό των τελικών περιφερειακών ποσών αναφοράς, τις τελευταίες εκτιμήσεις των επιλέξιμων εκτάσεων που είναι σπαρμένες με ελαιούχους σπόρους και των μέγιστων εγγυημένων εκτάσεων-
ότι η Επιτροπή έχει καθορίσει μία διαπιστωθείσα τιμή αναφοράς χωριστά για κάθε ελαιούχο σπόρο-
ότι οι διαπιστωθείσες τιμές αναφοράς για κάθε ελαιούχο σπόρο και το μέγεθος των σπαρμένων εκτάσεων είναι τέτοια ώστε να μπορεί να επιβεβαιωθεί ότι τα τελικά περιφερειακά ποσά αναφοράς έχουν καθοριστεί στο ίδιο επίπεδο με εκείνο των προβλεπόμενων περιφερειακών ποσών αναφοράς-
ότι η Επιτροπή Διαχείρισης Ελαίων και Λιπαρών Ουσιών δεν διατύπωσε γνώμη μέσα στη προθεσμία που έθεσε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η συνοπτική εξήγηση του υπολογισμού των τελικών περιφερειακών ποσών αναφοράς, όπως απαιτείται από το άρθρο 3 παράγραφος 6 του κανονισμού (ΕΟΚ) αριθ. 3766/91, περιλαμβάνονται στο παράρτημα Ι.
2. Τα τελικά περιφερειακά ποσά αναφοράς για την περίοδο εμπορίας 1992/93 είναι αυτά που περιλαμβάνονται στο παράρτημα ΙΙ.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Μαρτίου 1993.

Labels: 2
17
19